ОБЩИНСКА ИЗБИРАТЕЛНА КОМИСИЯ ЛОВЕЧ

ПРОТОКОЛ № 22/25 октомври 2023 г.
от заседание на Общинска избирателна комисия Ловеч

	Днес, 25 октомври 2023 г., от 17.30 ч в гр. Ловеч, ул. „Търговска”№ 22, се проведе заседание на Общинска избирателна комисия Ловеч. На заседанието присъстват членове на комисията  както следва:

ПРЕДСЕДАТЕЛ:	Анна Дочева Михайлова	
ЗАМ.-ПРЕДСЕДАТЕЛ:	Мария Бончева Йорданова	
ЗАМ.-ПРЕДСЕДАТЕЛ:	Ралица Чавдарова Димитрова	
ЗАМ.-ПРЕДСЕДАТЕЛ:	Фатме Юсеинова Моллова	
ЗАМ.-ПРЕДСЕДАТЕЛ:	Петя Цанкова Стоянова	
ЧЛЕНОВЕ:  	Стойо Иванов Ковачев	
	Иван Донев Арабаджиев	
	Клара Сашева Баросова	
 	Светлана Вълева Рачева	

	Присъстват 9 от общо 11 члена на Комисията. Отсъстват Петко Георгиев Петков и Ивелина Георгиева Иванова.  Всички членове са уведомени по телефона. Публикувано е и съобщение на интернет страницата на ОИК Ловеч за датата и часа на заседанието, както и проект на дневен ред. Същото е поставено и на видно място на информационното табло на ОИК Ловеч. 

Присъстват повече от половината членове, поради което на основание чл. 85, ал. 3 от Изборния кодекс е налице необходимия кворум и Председателят откри заседанието на ОИК Ловеч. 

Председателят оповести следния проект на дневен ред:

1.	Разглеждане на жалба от Чавдар Чернев с вх. № 102/25.10.2023г., 15:10ч.;
2.	Регистриране на застъпници на кандидатската листа на коалиция Граждани за Общината в изборите за общински съветници и кметове на 29 октомври 2023 г.;
3.	 Разни.

	Председателят подложи на гласуване така обявения проект на дневен ред. Бе проведено гласуване и с 9 гласа „За” (Анна Дочева Михайлова; Мария Бончева Йорданова; Ралица Чавдарова Димитрова; Фатме Юсеинова Моллова; Петя Цанкова Стоянова; Стойо Иванов Ковачев; Иван Донев Арабаджиев,Клара Сашева Баросова; Светлана Вълева Рачева) и 0 „Против”, на основание чл. 87, ал. 1, т. 1 от Изборния кодекс, Общинска избирателна комисия Ловеч прие обявения дневен ред.

Точка първа:
Постъпила е жалба с вх. № 102/25.10.2023 г., 15:10 ч., във входящия регистър на ОИК Ловеч, подадена от Чавдар Чернев, в качеството му на управител на дружество „ЧАВО“ ЕООД, в която се  посочва, че на 23.10.2023 г. при посещение на обекта, на фирмата находящ се жк. „Червен Бряг‘ № 1 е установил множество агитационни материали тип плакати на коалиция „НЕУТРАЛНА БЪЛГАРИЯ“ (КОМУНИСТИЧЕСКА ПАРТИЯ НА БЪЛГАРИЯ, БЪЛГАРСКА КОМУНИСТИЧЕСКА ПАРТИЯ, ПАРТИЯ НА БЪЛГАРСКИТЕ КОМУНИСТИ, НОВА СИЛА, РУСОФИЛИ ЗА ВЪЗРАЖДАНЕ НА ОТЕЧЕСТВОТО) “ № 61, залепени на фасадата и електрическото табло. На 24.10.2023г. отново на имота е имало множество агитационни материали тип плакати на същата коалиция. След тяхното премахване, на 25.10.2023г. за пореден път фасадата била облепена без негово разрешение
ОИК Ловеч разглежда изложените обстоятелства съобразно правомощията си за произнасяне по жалби и сигнали за нарушения на предизборната кампания по чл. 87, ал.1, т.22 от ИК
Видно от приложените доказателства – 4 броя снимки и извършената проверка и доклад от членове на ОИК Ловеч Иван  Донев Арабаджиев и Петя Цанкова Стоянова е установено, че са поставени плакати върху сграда за търговия с идентификатор 43952.504.134.1 без разрешението на собственика или управителя на по-горния изложен обект,  имащи  характер на агитационни материали с призив за гласуване и съдържащи поредния номер в листата на коалиция „НЕУТРАЛНА БЪЛГАРИЯ“ (КОМУНИСТИЧЕСКА ПАРТИЯ НА БЪЛГАРИЯ, БЪЛГАРСКА КОМУНИСТИЧЕСКА ПАРТИЯ, ПАРТИЯ НА БЪЛГАРСКИТЕ КОМУНИСТИ, НОВА СИЛА, РУСОФИЛИ ЗА ВЪЗРАЖДАНЕ НА ОТЕЧЕСТВОТО) “ № 61, регистрирана за участие в изборите за общински съветници и кметове на 29.10.2023 г. Агитационните материали са поставени в нарушение на чл. 183, ал 3 от ИК. В тази връзка следва да се изпрати писмо до г-жа Корнелия Маринова – Кмет на Община Ловеч за проверка за наличие на агитационни материали на посочените места, като  следва да се укаже на Кмета на Община Ловеч да премахнат агитационните материали поставени в нарушение на кодекса;
Съгласно чл. 183, ал. 3 от ИК агитационните материали се поставят на определени от кмета места, на сгради, огради и витрини - с разрешение на собственика или управителя на имота. Със Заповед № З -1560 от 25.09.2023 г. на Кмета на община Ловеч, са определени местата за поставяне на агитационни материали на територията на общината като  описаните в сигнала места не са сред посочените, а от извършената проверка е установено, че липсва съгласие на собственика или управителя на дружеството.

Предложението бе подложено на гласуване. С 9 гласа „За” (Анна Дочева Михайлова; Мария Бончева Йорданова; Ралица Чавдарова Димитрова; Фатме Юсеинова Моллова; Петя Цанкова Стоянова; Стойо Иванов Ковачев; Иван Донев Арабаджиев, Клара Сашева Баросова; Светлана Вълева Рачева) и 0 „Против” на основание чл. 87, ал. 1, т. 22 от Изборния кодекс, Общинска избирателна комисия Ловеч
Р Е Ш И :
УКАЗВА:
1.	На Кмета на община Ловеч на основание чл. 186, ал. 1 от ИК да премахне агитационните материали поставени в нарушение на кодекса;
2.	На представителите на политическите партии и коалиции да спазват стриктно определените места за поставяне на агитационни материали на територията на община Ловеч съгласно Заповед № З-1560 от 25.09.2023г. на Кмета на община Ловеч.
Настоящото решение подлежи на обжалване пред Централната избирателна комисия в срок до три дни от обявяването му.
Точка втора:

Постъпило е Заявление за регистрация на застъпници на кандидатската листа за изборите за общински съветници и кметове на 29 октомври 2023 г. от коалиция „Граждани за Общината“, представлявана от Светозар Стоянов Съев и Иван Цветанов Павлов чрез пълномощника Кирил Владимиров Гумнеров заведено във Входящия регистър за застъпници на ОИК с вх. № 1/ 25.10.2023 г., 14.50 ч. Предлагат се за регистрация 7 застъпника на кандидатските листи съгласно приложен списък по образец. Бе извършена проверка на подадените данни и след потвърждение за тяхната коректност следва да се извърши регистрация на предложените лица и вписването им в публичния регистър на застъпниците по кандидатски листи.

 Предложението бе подложено на гласуване. С 9 гласа „За” (Анна Дочева Михайлова; Мария Бончева Йорданова; Ралица Чавдарова Димитрова; Фатме Юсеинова Моллова; Петя Цанкова Стоянова; Стойо Иванов Ковачев; Иван Донев Арабаджиев, Клара Сашева Баросова; Светлана Вълева Рачева) и 0 „Против” на основание чл. 87, ал. 1, т. 18 от Изборния кодекс и Решение № 2594-МИ от 04.10.2023 г. на Централна избирателна комисия, Общинска избирателна комисия Ловеч

Р Е Ш И :

РЕГИСТРИРА 7 застъпника на кандидатската листа в изборите за общински съветници и кметове на 29 октомври 2023 г. от коалиция „Граждани за Общината“ съгласно приложение, представляващо неразделна част от настоящото решение.
Регистрираните застъпници да се впишат в публичния регистър на застъпниците по кандидатски листи, който да публикува на интернет страницата на ОИК Ловеч.
Настоящото решение подлежи на обжалване пред Централната избирателна комисия в срок до три дни от обявяването му.

След изчерпване на дневния ред заседанието бе закрито в 17:37 часа.

ПРЕДСЕДАТЕЛ:
								/Анна Дочева Михайлова/	
	
ЗАМ.ПРЕДСЕДАТЕЛ:
								/Фатме Юсеинова Моллова/